als_Latn dik_Latn sag_Latn
Konflikti në çift degradon në përdorimin e armës. Ngjarja ka ndodhur në zonën e Mbikalimit në hyrje të kryeqytetit, ku pas një sherri brenda familjes, 30-vjeçari Elson Cenko ka qëlluar me pistoletë në drejtim të bashkëshortes së tij Argela Cenko 28 vjeç. Por duke menduar se e kishte vrarë atë 30-vjecari ia kthen armën vetes së tij duke mbetur i vdekur në vend. Por nuk ka ndodhur e njëjta gjë me Argelën e cila fatmirësisht u ka mbijetuar plagëve të armës. Fqinjët e saj kanë njoftuar menjëherë ambulancën duke e transportuar në spitalin e traumës në Tiranë. Pas ndërhyrjes së parë kirurgjikale, gruaja ndodhet jashtë rrezikut për jetën. Sipas familjarëve të 28-vjeçares, çifti prej dy vjetësh nuk jetonin më bashkë, pasi Argela jetonte me motrën e saj në Tiranë. Ende nuk dihet se përse sot janë bashkuar e konfliktuar. Blutë e Tiranës vijojnë hetimet në vendin e ngjarjes për të mësuar të vërtetën mbi këtë histori dramatike.
als_Latn